8.11. Καμπύλες
| 8. Το μενού «Χρώματα» |

### 8.11. Καμπύλες

Το εργαλείο καμπυλών είναι το πιο εξελιγμένο εργαλείο αλλαγής χρώματος, φωτεινότητας (brightness), αντίθεσης ή διαφάνειας της ενεργής στρώσης ή επιλογής. Ενώ το εργαλείο επιπέδων σας επιτρέπει να δουλεύετε με σκιές και τονισμούς, το εργαλείο καμπυλών σας επιτρέπει να δουλεύετε σε οποιαδήποτε τονική περιοχή. Δουλεύει με εικόνες RGB.

#### 8.11.1. Ενεργοποίηση του εργαλείου

Μπορείτε να πάρετε αυτό το εργαλείο με δύο τρόπους:

- Στο μενού εικόνας μέσα από Χρώματα → Καμπύλες….

- Πατώντας το εικονίδιο εργαλείου στην εργαλειοθήκη, εάν αυτό το εργαλείο έχει εγκατασταθεί εκεί. Για αυτό, παρακαλούμε δείτε το Τμήμα 1.11, «Εργαλειοθήκη».

#### 8.11.2. Επιλογές «καμπυλών»

Σχήμα 16.157. Ο διάλογος «Καμπύλες»

Προεπιλογές

  «Προεπιλογές» είναι ένα συνηθισμένο γνώρισμα για πολλές εντολές χρωμάτων. Μπορείτε να βρείτε την περιγραφή τους στο Τμήμα 8.1, «Εισαγωγή στο μενού «Χρώματα»».

Κανάλι

  Υπάρχουν πέντε επιλογές

  Τιμή

    Η καμπύλη παριστάνει την τιμή, δηλαδή τη φωτεινότητα (brightness) των εικονοστοιχείων όπως μπορείτε να τα δείτε στη σύνθετη εικόνα.

  Κόκκινο; Πράσινο; Γαλάζιο

    Η καμπύλη παριστάνει την ποσότητα χρώματος σε καθένα από τα τρία κανάλια RGB. Εδώ, σκούρο σημαίνει λίγο χρώμα. Ανοιχτό σημαίνει πολύ χρώμα.

  Άλφα

    Η καμπύλη παριστάνει την αδιαφάνεια των εικονοστοιχείων. Σκούρο σημαίνει πολύ διαφανές. Ανοιχτό σημαίνει πολύ αδιαφανές. Η εικόνα σας ή η ενεργή στρώση πρέπει να έχει ένα κανάλι άλφα για να ενεργοποιηθεί αυτή η επιλογή.

Επαναφορά καναλιού

  Αυτό το πλήκτρο διαγράφει όλες τις αλλαγές που έγιναν στο επιλεγμένο κανάλι και επιστρέφει στις προεπιλεγμένες τιμές.

Προσαρμογή καμπυλών σε γραμμικό φως και προσαρμογή καμπυλών διαισθητικά

  Αυτά τα νέα πλήκτρα στο GIMP-2.10 επιτρέπουν την εναλλαγή μεταξύ γραμμικής και διαισθητικής (μη γραμμικής) κατάστασης.

Γραμμικό και λογαριθμικό πλήκτρο

  Αυτά τα πλήκτρα επιτρέπουν την επιλογή γραμμικού ή λογαριθμικού τύπου ιστογράμματος. Μπορείτε επίσης να χρησιμοποιήσετε τις ίδιες επιλογές στον διάλογο επιλογών εργαλείου. Αυτό το αχνό ιστόγραμμα δεν εμφανίζεται από προεπιλογή.

Κύρια περιοχή επεξεργασίας

  - Η οριζόντια διαβάθμιση: αναπαριστά την τονική κλίμακα εισόδου. Αυτή εκτείνεται, επίσης, από 0 (μαύρο) μέχρι 255 (λευκό), από σκιές μέχρι τονισμούς. Όταν προσαρμόζετε την καμπύλη, διαιρείται σε δύο μέρη· το πάνω μέρος τότε αναπαριστά την τονική ισορροπία της στρώσης ή επιλογής.

  - Η κάθετη διαβάθμιση: αναπαριστά τον προορισμό, την τονική κλίμακα εξόδου. Κυμαίνεται από 0 (μαύρο) έως 255 (λευκό), από σκιές μέχρι τονισμούς.

  - The chart: the curve is drawn on a grid and goes from the bottom left corner to the top right corner. The pointer x/y position is permanently displayed in the top left part of the grid. By default, this curve is straight, because every input level corresponds to the same output tone. GIMP automatically places an anchor at both ends of the curve, for black (0) and white (255).

    Εάν πατήσετε στην καμπύλη, μια νέα άγκυρα δημιουργείται. Όταν ο δείκτης ποντικιού είναι πάνω από μια άγκυρα, παίρνει τη μορφή μιας μικρής παλάμης. Μπορείτε με πάτημα και σύρσιμο της άγκυρας να λυγίσετε την καμπύλη. Πατώντας έξω από την καμπύλη, δημιουργείται επίσης άγκυρα και η καμπύλη την περιλαμβάνει αυτόματα.

    Οι ανενεργές άγκυρες είναι μαύρες. Η ενεργή άγκυρα είναι άσπρη. Μπορείτε να ενεργοποιήσετε μια άγκυρα πατώντας πάνω της. Μπορείτε επίσης να εναλλάξετε την ενεργοποίηση άγκυρας χρησιμοποιώντας τα πλήκτρα αριστερού και δεξιού βέλους του πληκτρολογίου σας. Μπορείτε να μετακινήσετε την άγκυρα κάθετα με τα πλήκτρα πάνω και κάτω βέλους. Αυτό επιτρέπει τη λεπτή ρύθμιση της θέσης της άγκυρας. Με πατημένο το Shift μπορείτε να το μετακινήσετε σε βήματα των 15 εικονοστοιχείων.

    Δύο άγκυρες ορίζουν ένα τμήμα καμπύλης που αναπαριστάνει μια τονική περιοχή στη στρώση. Μπορείτε να πατήσετε και να σύρετε αυτό το τμήμα (αυτό δημιουργεί μια νέα άγκυρα). Φυσικά, δεν μπορείτε να τη σύρετε πέρα από την άκρη των αγκυρών.

    Για διαγραφή όλων των αγκυρών (πέρα από τα δύο άκρα), πατήστε το πλήκτρο Επαναφορά καναλιού. Για διαγραφή μόνο μιας άγκυρας, μετακινήστε πέρα από οποιαδήποτε γειτονική άγκυρα στον οριζόντιο άξονα.

    Την ίδια ώρα, στον καμβά, ο δείκτης ποντικιού έχει τη μορφή ενός σταγονόμετρου. Πατώντας σε ένα εικονοστοιχείο, η κάθετη γραμμή εμφανίζεται στο διάγραμμα, τοποθετημένη στην τιμή πηγής αυτού του εικονοστοιχείου στο επιλεγμένο κανάλι. Με Shift-πάτημα, δημιουργείτε μια άγκυρα στο επιλεγμένο κανάλι. Με Ctrl-πάτημα, δημιουργείτε μια άγκυρα σε όλα τα κανάλια, ενδεχομένως περιλαμβάνοντας το άλφα κανάλι. Μπορείτε επίσης με Shift-σύρσιμο και Ctrl-σύρσιμο: αυτό θα μετακινήσει την κάθετη γραμμή και η άγκυρα θα εμφανιστεί, κατά την απελευθέρωση του αριστερού πλήκτρου του ποντικιού.

    Το ιστόγραμμα της ενεργής στρώσης ή επιλογής για το επιλεγμένο κανάλι παρουσιάζεται αχνό στο διάγραμμα. Είναι μόνο μια παραπομπή.

Είδος καμπύλης
  Ομαλή

    Αυτή είναι η προεπιλεγμένη κατάσταση. Περιορίζει τον τύπο καμπύλης σε ομαλή γραμμή με τάση. Παρέχει μια πιο πραγματική απόδοση από το ακόλουθο.

  Ελεύθερο χέρι

    Με αυτήν την κατάσταση, μπορείτε να σχεδιάσετε μια σπασμένη γραμμή που μπορείτε να ομαλοποιήσετε πατώντας το πλήκτρο Τύπος καμπύλης ξανά.

Προβολή προεπισκόπησης και διαίρεσης

  Αυτά τα κοινά γνωρίσματα περιγράφονται στο Τμήμα 8.1, «Εισαγωγή στο μενού «Χρώματα»».

Διάλογος επιλογών εργαλείου

Σχήμα 16.158. Επιλογές εργαλείου «σταθμών»

Αν και αυτό το εργαλείο δεν εμφανίζεται στην εργαλειοθήκη από προεπιλογή, (για αυτό, παρακαλούμε δείτε Τμήμα 1.11, «Εργαλειοθήκη», εάν θέλετε να το προσθέσετε), εντούτοις έχει ένα διάλογο επιλογής εργαλείου κάτω από την εργαλειοθήκη. Αυτές οι επιλογές περιγράφονται εδώ:

Μέσος όρος δείγματος

  Αυτός ο ολισθητής ορίζει την «ακτίνα» της περιοχής επιλογής χρώματος. Αυτή η περιοχή εμφανίζεται ως περισσότερο ή λιγότερο μεγεθυσμένο τετράγωνο, όταν διατηρείται το πάτημα σε εικονοστοιχείο. Εδώ, το σταγονόμετρο χρησιμοποιείται για εντοπισμό ενός εικονοστοιχείου: ακτίνα = 1 φαίνεται η άριστη.

#### 8.11.3. Χρησιμοποιώντας το εργαλείο «καμπύλες»

##### 8.11.3.1. Περίληψη και βασικά σχήματα

Δημιουργούμε άγκυρες και τμήματα στην καμπύλη και τα μετακινούμε για μορφοποίηση της καμπύλης. Αυτή η καμπύλη χαρτογραφεί την «είσοδο» τόνων της ενεργής στρώσης ή την επιλογή στους τόνους «εξόδου».

###### 8.11.3.1.1. Λειτουργία του εργαλείου καμπυλών

Μετακίνηση της άγκυρας ενός εικονοστοιχείου προς τα πάνω κάνει αυτό το εικονοστοιχείο πιο φωτεινό.

Μετακίνηση της άγκυρας προς τα πάνω

###### 8.11.3.1.2. Κάνοντας την καμπύλη πιο οριζόντια

Κάνοντας την καμπύλη πιο οριζόντια εξαναγκάζει όλη την τονική περιοχή εισαγωγής να καταλάβει μια συρρικνωμένη τονική περιοχή εξαγωγής.

Το ιστόγραμμα εμφανίζει τη συμπίεση των εικονοστοιχείων στην περιοχή εξόδου. Τα πιο σκοτεινά και τα πιο λαμπερά εικονοστοιχεία εξαφανίζονται: η αντίθεση μειώνεται.

Σχήμα 16.159. Κάνοντας την καμπύλη πιο οριζόντια

Κάνοντας την καμπύλη πιο οριζόντια

Το τελικό ιστόγραμμα

###### 8.11.3.1.3. Κάνοντας την καμπύλη πιο κάθετη

Μετακίνηση του ανώτερου τελικού σημείου στα αριστερά και του κατώτερου τελικού σημείου στα δεξιά είναι το ίδιο όπως μετακίνηση του λευκού ολισθητή στα αριστερά και του μαύρου ολισθητή στα δεξιά στο εργαλείο σταθμών: όλα τα εικονοστοιχεία των οποίων η τιμή είναι μεγαλύτερη από το λευκό σημείο (το επίπεδο τμήμα της καμπύλης) γίνονται λευκά (πιο χρωματιστά / πιο αδιαφανή σύμφωνα με το επιλεγμένο κανάλι). Όλα τα εικονοστοιχεία των οποίων η τιμή είναι μικρότερη από το μαύρο σημείο (η χαμηλότερη επιπεδωμένη επιφάνεια) γίνονται μαύρα (μαύρα / πλήρως διαφανή). Εικονοστοιχεία που αντιστοιχούν σε σημεία της καμπύλης που μετακινήθηκαν προς τα πάνω γίνονται πιο φωτεινά. Εικονοστοιχεία που αντιστοιχούν σε σημεία της καμπύλης που μετακινήθηκαν προς τα κάτω γίνονται πιο σκοτεινά (πράσινα βέλη). Όλα αυτά τα εικονοστοιχεία θα επεκταθούν στη συνολική τονική περιοχή εξαγωγής.

Το ιστόγραμμα εμφανίζει την επέκταση των τιμών, από μαύρο (0) σε άσπρο (255): η αντίθεση αυξάνεται. Αφού το κανάλι τιμής επιλεγεί, οι αλλαγές επηρεάζουν όλα τα χρωματικά κανάλια και αύξηση των χρωμάτων.

Σχήμα 16.160. Κάνοντας την καμπύλη πιο κάθετη

Κάνοντας την καμπύλη πιο κάθετη

Αποτέλεσμα και το ιστόγραμμα του

##### 8.11.3.2. Πρακτικές πςειπτώσεις

###### 8.11.3.2.1. Αντιστροφή χρωμάτων

Ανεστραμμένη καμπύλη

Το μαύρο έγινε άσπρο (πλήρως χρωματιστό / πλήρως αδιαφανές). Το λευκό έγινε μαύρο (μαύρο, πλήρως διαφανές). Όλα τα εικονοστοιχεία εφαρμόζουν το συμπληρωματικό χρώμα. Γιατί αυτό; Επειδή η αφαίρεση των τιμών καναλιού από 255 δίνει το συμπληρωματικό χρώμα. Π.χ.: 19,197,248 ένα ουρανί δίνει 255-19, 255-197, 255-248 = 236,58,7, ένα λαμπερό κόκκινο.

###### 8.11.3.2.2. Βελτίωση αντίθεσης

Βελτιστοποιημένη αντίθεση

Η αντίθεση αυξάνεται στους μεσαίους τόνους επειδή η καμπύλη είναι πιο απότομη εκεί. Τονισμοί και σκιές αυξάνονται, αλλά η αντίθεση είναι ελαφρά μικρότερη σε αυτές τις περιοχές επειδή η καμπύλη είναι πιο επίπεδη.

###### 8.11.3.2.3. Εργασία σε χρωματικά κανάλια

Για κάθε κανάλι, μετακινήσαμε το λευκό σημείο οριζόντια στα αριστερά, στους πρώτους τονισμούς. Αυτό φωτίζει τους τονισμούς. Έπειτα διαμορφώνουμε την καμπύλη να φωτίσει τους μεσαίους τόνους και σκιές, ενώ διατηρεί το μαύρο.

Η αρχική εικόνα και το αποτέλεσμα

8.10. Στάθμες |  | 8.12. Αντιστροφή

Αναφέρτε το σφάλμα στον ανιχνευτή σφαλμάτων