2.2. Επικύρωση
| 2. Ροή εργασίας |

### 2.2. Επικύρωση

Όταν έχετε τελειώσει τη συγγραφή, πρέπει να επιβεβαιώσετε την εργασία σας:

- Στη γραμμή εργαλείων, για ένα μοναδικό αρχείο, μπορείτε να χρησιμοποιήσετε: xmllint --noout your-file.xml. Αυτή η εντολή δεν εμφανίζει τίποτα, εάν το αρχείο σας είναι Εντάξει. Αλλιώς, δείχνει πού είναι το σφάλμα. Αυτή η εντολή είναι για γρήγορη εξέταση ενός αρχείου xml· μπορεί να αστοχήσει ή μπορεί να μην βρει κάποια σφάλματα.

  (Ο επεξεργαστής Kate έχει μια επιλογή (πρόσθετο) επικύρωσης του ενεργού αρχείου xml.)

- Αλλιώς απλώς εκτελέστε: make validate-en. Πρέπει να πάρετε ένα μήνυμα «No error».

  Αλλιώς, θα εμφανιστεί ένας κατάλογος με σφάλματα εγκυρότητας με αριθμούς γραμμών που αναφέρονται στο αρχείο καταγραφής en.xml, που μπορείτε να βρείτε στον φάκελο /log.

  Ανοίξτε αυτό το αρχείο en.xml σε επεξεργαστή κειμένου, πληκτρολογήστε την εντολή επεξεργαστή «jump to line» (η εντολή στον επεξεργαστή Kate είναι Ctrl+G) και εισάγετε τον αριθμό γραμμής για να μεταβείτε στην αντίστοιχη γραμμή στο αρχείο en.xml. Εκεί, θα βρείτε το σφάλμα.

  Εάν έχετε δουλέψει σε μερικά αρχεία XML, κοιτάξτε πάνω από το αρχείο en.xml για να βρείτε (στο πεδίο «xml:base» της ετικέτας «id»), σε ποιο αρχείο xml είναι το σφάλμα.

  Διορθώστε το σφάλμα. Μην ξεχάσετε να αποθηκεύσετε το αρχείο και να εκτελέσετε πάλι το make validate-en.

  | Σημείωση
  Ένα συνηθισμένο χαζό σφάλμα είναι η επεξεργασία του αρχείου καταγραφής en.xml αντί για το αρχείο XML.

2. Ροή εργασίας |  | 2.3. Εικόνες

Αναφέρτε το σφάλμα στον ανιχνευτή σφαλμάτων