2. Ξεκίνημα του GIMP για πρώτη φορά
| Κεφάλαιο 2. Εκκίνηση του GIMP |

## 2. Ξεκίνημα του GIMP για πρώτη φορά

Όταν πρωτοξεκινά το GIMP, εκτελεί μια σειρά από βήματα για να ρυθμίσει επιλογές και καταλόγους. Η διαδικασία ρύθμισης δημιουργεί έναν υποκατάλογο στον αρχικό σας κατάλογο που λέγεται `.gimp-2.8`. Όλες οι πληροφορίες ρύθμισης αποθηκεύονται σε αυτόν τον κατάλογο. Εάν μετακινήσετε ή μετονομάσετε αυτόν τον κατάλογο, το GIMP θα επαναλάβει την αρχική διαδικασία ρύθμισης, δημιουργώντας ένα νέο κατάλογο `.gimp-2.8`. Χρησιμοποιείστε αυτή τη δυνατότητα για να εξερευνήσετε διαφορετικές επιλογές ρυθμίσεων, χωρίς καταστροφή της υπάρχουσας εγκατάστασης ή για ανάκτηση ρύθμισης εάν τα αρχεία της καταστραφούν.

### 2.1. Επιτέλους . . .

Κάποιες προτάσεις πριν ξεκινήσετε: Πρώτα απ' όλα το GIMP σας παρέχει συμβουλές που μπορείτε να διαβάσετε οποτεδήποτε, χρησιμοποιώντας την εντολή μενού Βοήθεια → Συμβουλή της ημέρας. Αυτές οι συμβουλές παρέχουν πληροφορίες που θεωρούνται χρήσιμες, αλλά δεν μαθαίνονται εύκολα πειραματιζόμενοι, έτσι αξίζει να διαβαστούν. Παρακαλείσθε να διαβάσετε αυτές τις συμβουλές, όταν έχετε χρόνο. Δεύτερο, εάν σε κάποιο σημείο προσπαθείτενα κάνετε κάτι και το GIMP φαίνεται να έχει σταματήσει να λειτουργεί ξαφνικά, η ενότητα Ξεκόλλημα μπορεί να σας βοηθήσει. Να έχετε ένα ευχάριστο Gimping!

Κεφάλαιο 2. Εκκίνηση του GIMP |  | Κεφάλαιο 3. Πρώτα βήματα με Wilber

Αναφέρτε το σφάλμα στον ανιχνευτή σφαλμάτων