2.4. Ελεύθερη επιλογή (λάσο)
| 2. Εργαλεία επιλογής |

### 2.4. Ελεύθερη επιλογή (λάσο)

Σχήμα 14.18. Εικονίδιο ελεύθερης επιλογής στην εργαλειοθήκη

Το εργαλείο ελεύθερης επιλογής, ή λάσο, σας επιτρέπει να δημιουργήσετε μια επιλογή με σχεδίαση του με τον δείκτη.

Από το GIMP-2.6, μπορείτε να το χρησιμοποιήσετε κατά δύο τρόπους. Δημιουργήστε πρώτα το σημείο έναρξης πατώντας στην εικόνα σας. Έπειτα,

- Κρατώντας το πλήκτρο ποντικιού πατημένο (δηλαδή πάτημα και μεταφορά), σύρτε για να σχεδιάσετε μια επιλογή ελεύθερου χεριού. Όταν το σημείο τέλους έλθει να επικαθήσει στο σημείο έναρξης, απελευθερώστε το πλήκτρο ποντικιού για να κλείσετε την επιλογή.

  Εά πατήσετε στο σημείο τέλους, επιστρέφει συνοδευόμενο από έναν κινούμενο σταυρό. Έπειτα, το σύρσιμο μεγεθύνει το σχήμα.

- Ή απελευθερώστε το πλήκτρο του ποντικιού και σύρτε για να σχεδιάσετε μια πολυγωνική επιλογή. Όταν το σημείο τέλους έλθει να επικαθήσει στο σημείο έναρξης, πατήστε για να κλείσετε την επιλογή. Από το GIMP-2.10, το κλείσιμο της πολυγωνικής επιλογής δεν επιβεβαιώνει αυτόματα την επιλογή· μπορείτε να μικρορυθμίσετε τις θέσεις των κόμβων. Έπειτα πατήστε Enter ή γυρίστε σε ένα άλλο εργαλείο για να επιβεβαιώσετε την επιλογή.

  Πατήστε το πλήκτρο του πληκτρολογίου Ctrl και πατήστε στο σημείο τέλους: η μετακίνηση του δείκτη του ποντικιού εξαναγκάζει μετακίνηση των γωνιών κατά 15°· έτσι μπορείτε να σχεδιάσετε εύκολα οριζόντιες ή κάθετες γραμμές.

. Και στις δυο περιπτώσεις, διπλοπατώντας στο σημείο τέλους κλείνει η επιλογή με ευθεία γραμμή.

Πατήστε Enter ή διπλοπατήστε μέσα στο σχήμα για να επιβεβαιώσετε την επιλογή.

Το πάτημα και η απελευθέρωση του δείκτη του ποντικιού σας επιτρέπουν να αναμείξετε τμήματα ελεύθερου χεριού και πολυγωνικά τμήματα. Μπορείτε να πάτε έξω από τα άκρα εμφάνισης της εικόνας και να επιστρέψετε εάν το θέλετε.

Το λάσο είναι συχνά ένα καλό εργαλείο για να χρησιμοποιήσετε για «να σχεδιάσετε πρόχειρα» μια επιλογή· δεν είναι τόσο καλό για ακριβή ορισμό. Οι έμπειροι χρήστες βρίσκουν ότι είναι συχνά βολικό να ξεκινήσουν με το εργαλείο λάσου, αλλά στη συνέχεια γυρίζουν σε κατάσταση Γρήγορης μάσκας για λεπτομερή εργασία.

Για πληροφορίες σε επιλογές και πώς χρησιμοποιούνται στο GIMP δείτε Επιλογές. Για πληροφορίες σε κοινά χαρακτηριστικά για όλα τα εργαλεία επιλογής δείτε Εργαλεία επιλογής.

| Σημείωση
Το εργαλείο ελεύθερη επιλογή είναι πολύ πιο εύκολο για χρήση με πινακίδα παρά με ποντίκι.

Σχήμα 14.19. Ανάμιξη τμημάτων με ελεύθερο χέρι και πολυγωνικά τμήματα

#### 2.4.1. Ενεργοποίηση του εργαλείου

Μπορείτε να προσπελάσετε το εργαλείο λάσο με διάφορους τρόπους:

- Από τη γραμμή του μενού εικόνας Εργαλεία → Εργαλεία επιλογής → Ελεύθερη επιλογή,

- πατώντας το εικονίδιο του εργαλείου στην εργαλειοθήκη,

- χρησιμοποιώντας τη συντόμευση πληκτρολογίου F.

#### 2.4.2. Τροποποιητές πληκτρολογίου

Το εργαλείο ελεύθερης επιλογής δεν έχει ειδικά πλήκτρα τροποποίησης, μόνο αυτά που επηρεάζουν όλα τα εργαλεία επιλογών κατά τον ίδιο τρόπο. Δείτε Εργαλεία επιλογής για σχετική βοήθεια.

Οπισθοδιαγραφή αφαιρεί το τελευταίο σχεδιασμένο τμήμα, Escape ακυρώνει όλα τα τμήματα επιλογής.

#### 2.4.3. Χειρισμός εργαλείου

Για μετακίνηση της επιλογής δείτε: Μετακίνηση επιλογών.

Σχήμα 14.20. Χοντρική επιλογή με το εργαλείο ελεύθερης επιλογής.

#### 2.4.4. Επιλογές

Σχήμα 14.21. Επιλογές εργαλείου για το εργαλείο λάσο

Κανονικά, οι επιλογές εργαλείου εμφανίζονται σε ένα παράθυρο προσδεμένο κάτω από την εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τα προσπελάσετε από τη γραμμή μενού εικόνας μέσα από Παράθυρα → Προσαρμόσιμα παράθυρα → Επιλογές εργαλείων που ανοίγει το παράθυρο επιλογής του επιλεγμένου εργαλείου.

Το εργαλείο ελεύθερης επιλογής δεν έχει ειδικές επιλογές εργαλείου, μόνο αυτά που επηρεάζουν όλα τα εργαλεία επιλογών κατά τον ίδιο τρόπο. Δείτε Εργαλεία επιλογής για σχετική βοήθεια.

2.3. Ελλειψοειδής επιλογή |  | 2.5. Ασαφής επιλογή (Μαγικό ραβδί)

Αναφέρτε το σφάλμα στον ανιχνευτή σφαλμάτων