12.3. Προσθήκη περιγράμματος
| 12. Φίλτρα διακόσμησης |

### 12.3. Προσθήκη περιγράμματος

#### 12.3.1. Επισκόπηση

Σχήμα 17.246. Παράδειγμα για φίλτρο «προσθήκη περιγράμματος»

Αρχική εικόνα

Προσθήκη περιγράμματος

Αυτό το φίλτρο κάνει ακριβώς ότι λέει το όνομα του: προσθέτει ένα περίγραμμα στην εικόνα. Μπορείτε να καθορίσετε το πάχος του περιγράμματος καθώς και το χρώμα. Οι τέσσερις πλευρές του περιγράμματος χρωματίζονται με διαφορετικές αποχρώσεις, έτσι ώστε η περιοχή εικόνας να εμφανιστεί ανυψωμένη.

Η εικόνα θα μεγεθυνθεί από το μέγεθος περιγράμματος, δεν θα βαφτεί από πάνω.

#### 12.3.2. Ενεργοποίηση του φίλτρου

Αυτό το φίλτρο βρίσκεται στο μενού παραθύρου εικόνας κάτω από Φίλτρα → Διάκοσμος → Προσθήκη περιγράμματος….

#### 12.3.3. Επιλογές

Σχήμα 17.247. Επιλογές «προσθήκης περιγράμματος»

Μέγεθος περιγράμματος Χ, Μέγεθος περιγράμματος Υ

  Εδώ μπορείτε να διαλέξετε το πάχος του προστιθέμενου περιγράμματος, σε εικονοστοιχεία. Μέγεθος Χ (αριστερά και δεξιά) και μέγεθος Υ (πάνω και κάτω) μπορεί να διαφέρουν. Μέγιστο είναι 250 εικονοστοιχεία.

Χρώμα περιγράμματος

  Με κλικ σε αυτό το κουμπί εμφανίζεται ο διάλογος επιλογέα χρώματος που σας επιτρέπει να διαλέξετε ένα «μέσο»χρώμα περιγράμματος (δείτε παρακάτω, τιμή δέλτα στο χρώμα).

Τιμή δέλτα σε χρώμα

  Αυτή η επιλογή κάνει τις πλευρές του περιγράμματος να χρωματίζονται με διαφορετικές αποχρώσεις κι έτσι η εικόνα φαίνεται ανυψωμένη. Το πραγματικό χρώμα της αντίστοιχης πλευράς περιγράμματος υπολογίζεται για κάθε χρωματικό συστατικό κόκκινο, πράσινο και γαλάζιο[15] από το «μέσο»χρώμα περιγράμματος ως εξής (τελικές τιμές μικρότερες από 0 ορίζονται σε 0, τιμές μεγαλύτερες από 255 ορίζονται στο 255):

  - Άνω απόχρωση = χρώμα περιγράμματος + δέλτα

  - Δεξιά απόχρωση = χρώμα περιγράμματος - δια 12 δέλτα

  - Κάτω απόχρωση = χρώμα περιγράμματος - δέλτα

  - Δεξιά απόχρωση = χρώμα περιγράμματος - δια 12 δέλτα

  Σχήμα 17.248. Παραδείγματα δέλτα

  Εφαρμογή φίλτρου«προσθήκη περιγράμματος» με τιμή δέλτα 25, έπειτα 75, 125, 175 και 225.

  Παράδειγμα: το προεπιλεγμένο χρώμα είναι γαλάζιο (38,31,207), προεπιλεγμένο δέλτα είναι 25. Έτσι οι αποχρώσεις των περιγραμμάτων είναι: πάνω: (38,31,207) + (25,25,25) = (63,56,232), δεξιά: (38,31,207) + (-13, -13, -13) = (25,18,194), κλ.

[15] Δείτε τύποι εικόνας ή RGB .

12.2. Προσθήκη λοξότμησης |  | 12.4. Κηλίδα καφέ

Αναφέρτε το σφάλμα στον ανιχνευτή σφαλμάτων