4.10. Διαχωρισμός αντικειμένου από το παρασκήνιο του
| 4. Συνηθισμένες εργασίες |

### 4.10. Διαχωρισμός αντικειμένου από το παρασκήνιο του

Σχήμα 3.39. Αντικείμενο με παρασκήνιο

Μερικές φορές χρειάζεται ο διαχωρισμός του θέματος μιας εικόνας από το παρασκήνιό της. Ίσως θέλετε να έχετε το θέμα σε επίπεδο χρώμα, ή να διατηρήσετε το παρασκήνιο διαφανές έτσι που να μπορείτε να το χρησιμοποιήσετε σε υπάρχον παρασκήνιο, ή κάθε άλλο πράγμα που έχετε κατά νου. Για να το κάνετε αυτό, πρέπει πρώτα να χρησιμοποιήσετε τα εργαλεία επιλογής του GIMP για να σχεδιάσετε μια επιλογή γύρω από το θέμα σας. Αυτό δεν είναι μια εύκολη εργασία και η επιλογή του σωστού εργαλείου είναι βασική. Έχετε πολλά εργαλεία για το πραγματοποιήσετε αυτό.

Το «Εργαλείο ελεύθερης επιλογής» επιτρέπει το σχεδιασμό ενός περιγράμματος χρησιμοποιώντας είτε ελεύθερο χέρι ή ευθείες γραμμές. Χρησιμοποιήστε το αυτό όταν το θέμα έχει ένα σχετικά απλό σχήμα. Διαβάστε περισσότερα για αυτό το εργαλείο εδώ: Τμήμα 2.4, «Ελεύθερη επιλογή (λάσο)»

Σχήμα 3.40. Εργαλείο ελεύθερης επιλογής

Το «Εργαλείο επιλογής έξυπνου ψαλιδιού» επιτρέπει την επιλογή περιγράμματος ελεύθερης επιλογής και τη χρήση αλγόριθμων αναγνώρισης ακμής για καλύτερη προσαρμογή του περιγράμματος γύρω από το αντικείμενο. Χρησιμοποιήστε το αυτό όταν το θέμα είναι σύνθετο αλλά αρκετά ξεχωριστό από το τρέχον παρασκήνιο. Διαβάστε περισσότερα για αυτό το εργαλείο εδώ: Τμήμα 2.7, «Έξυπνα ψαλίδια»

Σχήμα 3.41. Εργαλείο επιλογής έξυπνου ψαλιδιού

Το «Εργαλείο επιλογής προσκηνίου» επιτρέπει να σημειώσετε περιοχές ως «Προσκήνιο» ή «Παρασκήνιο» και καθαρίζει την επιλογή αυτόματα. Διαβάστε περισσότερα για αυτό το εργαλείο εδώ: Τμήμα 2.8, «Επιλογή προσκηνίου»

Σχήμα 3.42. Εργαλείο επιλογής προσκηνίου

Αφού έχετε επιλέξει το θέμα σας με επιτυχία, χρησιμοποιήστε Επιλογή → Αντιστροφή. Τώρα, αντί για θέμα, επιλέγεται το παρασκήνιο. Τι θα κάνετε τώρα εξαρτάται από το τι σκοπεύετε να κάνετε με το παρασκήνιο.

- Για να γεμίσετε το παρασκήνιο με ένα μοναδικό χρώμα:

  Κλικ στο χρωματολόγιο του χρώματος προσκηνίου (το επάνω αριστερά από τα δύο επικαλυπτόμενα χρωματιστά ορθογώνια) στην εργαλειοθήκη και επιλογή του επιθυμητού χρώματος. Ύστερα, χρησιμοποιήστε Τμήμα 3.4, «Κουβάς γεμίσματος» για την αντικατάσταση του παρασκηνίου με το επιλεγμένο χρώμα.

  Σχήμα 3.43. Αποτέλεσμα της προσθήκης απλού χρώματος παρασκηνίου

- Για να κάνετε διαφανές παρασκήνιο:

  Χρησιμοποιήστε το Στρώση → Διαφάνεια → Προσθήκη καναλιού άλφα για να προσθέσετε ένα κανάλι άλφα. Κατόπιν, χρησιμοποιήστε Επεξεργασία Καθαρισμός ή πατήστε το πλήκτρο Del στο πληκτρολόγιο για αφαίρεση του παρασκηνίου. Παρακαλώ σημειώστε ότι ένα μικρό υποσύνολο των τύπων αρχείου υποστηρίζει διαφανείς περιοχές. Η καλύτερη επιλογή είναι η αποθήκευση της εικόνα σας ως PNG.

  Σχήμα 3.44. Αποτέλεσμα της προσθήκης διαφανούς παρασκηνίου

- Για να κάνετε ένα ασπρόμαυρο παρασκήνιο ενώ διατηρείτε το θέμα με χρώμα:

  Χρησιμοποιήστε Χρώματα → Αποκορεσμός. Στο διάλογο που ανοίγει, εναλλάξτε μεταξύ των καταστάσεων και διαλέξτε την καλύτερη, έπειτα πατήστε εντάξει.

  Σχήμα 3.45. Αποτέλεσμα αποκορεσμού παρασκηνίου

4.9. Περιστροφή εικόνας |  | 5. Πώς να σχεδιάσω ευθείες γραμμές

Αναφέρτε το σφάλμα στον ανιχνευτή σφαλμάτων