Κεφάλαιο 2. Εκκίνηση του GIMP
| Μέρος I. Ξεκίνημα |

## Κεφάλαιο 2. Εκκίνηση του GIMP

## 1. Εκτέλεση του GIMP

Συνήθως, ξεκινάτε το GIMP είτε πατώντας σε ένα εικονίδιο (εάν το σύστημα σας εγκαταστάθηκε να σας δίνει ένα), ή πληκτρολογώντας gimp στη γραμμή εντολών. Εάν έχετε πολλές εκδόσεις του GIMP εγκατεστημένες, ίσως χρειαστείτε να πληκτρολογήσετε gimp-2.10 για να πάρετε την τελευταία έκδοση. Μπορείτε, εάν θέλετε, να δώσετε έναν κατάλογο αρχείων εικόνας στη γραμμή εντολών μετά το όνομα του προγράμματος και θα ανοίγονται αυτόματα από το GIMP καθώς ξεκινά. Είναι επίσης δυνατό, εντούτοις, να ανοίξετε αρχεία μέσα από το GIMP μόλις ξεκινήσει.

Στα περισσότερα λειτουργικά συστήματα μπορείτε να συνδέσετε αρχεία εικόνας μιας τάξης αρχείων (όπως προσδιορίζονται από τις επεκτάσεις του ονόματος αρχείου, όπως .jpg) με μια αντίστοιχη εφαρμογή (όπως το GIMP). Όταν τα αρχεία εικόνας «συνδεθούν» κατάλληλα στο GIMP, μπορείτε να διπλοπατήσετε σε μια εικόνα για να την ανοίξετε στο GIMP.

### 1.1. Γνωστές πλατφόρμες

Το GIMP είναι το πιο πλατιά υποστηριζόμενο πρόγραμμα επεξεργασίας εικόνας που είναι διαθέσιμο σήμερα. Οι πλατφόρμες στις οποίες το GIMP είναι γνωστό ότι δουλεύει περιλαμβάνουν:

GNU/Linux™, Apple Mac OS X™, Microsoft Windows™,OpenBSD™, NetBSD™, FreeBSD™, Solaris™, SunOS™, AIX™, HP-UX™, Tru64™,Digital UNIX™, OSF/1™, IRIX™, OS/2™ και BeOS™.

ΤοGIMP μεταφέρεται εύκολα σε άλλα λειτουργικά συστήματα, λόγω της διαθεσιμότητας του πηγαίου του κώδικα. Για παραπέρα πληροφορίες επισκεφτείτε την αρχική σελίδα ανάπτυξης του GIMP. [GIMP-DEV].

### 1.2. Γλώσσα

Το GIMP αυτόματα ανιχνεύει και χρησιμοποιεί την γλώσσα του συστήματος. Στην απίθανη περίπτωση που η αναγνώριση της γλώσσας αποτύχει, ή εάν απλά θέλετε να χρησιμοποιήσετε μια άλλη γλώσσα, από το GIMP-2.8 μπορείτε να το κάνετε μέσα από:επεξεργασία → προτιμήσεις → διεπαφή.

Μπορείτε επίσης να χρησιμοποιήσετε:

Στο Linux

  Στο LINUX: σε λειτουργία κονσόλας, πληκτρολογήστε `LANGUAGE=en gimp` ή `LANG=en gimp` αντικαθιστώντας από fr, de, ... ανάλογα με τη γλώσσα που θέλετε. Υπόβαθρο: Χρησιμοποιώντας `LANGUAGE=en` δημιουργεί ένα μεταβλητό περιβάλλον για το εκτελούμενο πρόγραμμα `gimp`.

Στα Windows XP

  Control Panel → System → Advanced → Environment button in «System Variables» area: Add button: Εισαγωγή LANG για όνομα και fr ή de... για τιμή. Προσοχή! Πρέπει να πατήσετε σε τρία διαδοχικά Εντάξει για να επικυρώσετε την επιλογή σας.

  Εάν αλλάζετε γλώσσες συχνά, μπορείτε να δημιουργήστε ένα αρχείο δέσμης για αλλαγή της γλώσσας. Ανοίξτε το NotePad. Πληκτρολογήστε τις ακόλουθες εντολές (π.χ. για γαλλικά):

  `set lang=fr
  start gimp-2.10.exe`

  . Αποθηκεύστε αυτό το αρχείο ως `GIMP-FR.BAT` (ή κάποιο άλλο όνομα, αλλά πάντα με την επέκταση `.BAT`). Δημιουργήστε μια συντόμευση και σύρτε την στην επιφάνεια εργασίας.

  Άλλη δυνατότητα: έναρξη → προγράμματα → περιβάλλον χρόνου εκτέλεσης GTK. Έπειτα επιλογή γλώσσας και επιλέξτε τη γλώσσα που θέλετε στη πτυσσόμενη λίστα.

Στο Apple Mac OS X

  Από System Preferences, πατήστε στην International εικόνα. Στην καρτέλα Language , η επιθυμητή γλώσσα θα πρέπει να είναι η πρώτη στον κατάλογο.

Ένα άλλο στιγμιότυπο GIMP

  Χρησιμοποιείστε `-n` για να εκτελέσετε πολλαπλά στιγμιότυπα GIMP. Παραδείγματος χάρη, χρησιμοποιήστε `gimp-2.10` για να ξεκινήσετε το GIMP στην προεπιλεγμένη γλώσσα του συστήματος, και `LANGUAGE=en gimp-2.10 -n` για να ξεκινήσετε ένα άλλο στιγμιότυπο του GIMP στα αγγλικά· αυτό είναι πολύ χρήσιμο για μεταφραστές.

### 1.3. Ορίσματα γραμμής εντολών

Αν και τα ορίσματα δεν απαιτούνται όταν ξεκινά το GIMP, τα πιο κοινά ορίσματα εμφανίζονται παρακάτω. Σ' ένα σύστημα Unix, μπορείτε να χρησιμοποιήσετε το `man gimp` για έναν πλήρη κατάλογο.

Τα ορίσματα της γραμμής εντολών πρέπει να είναι στη γραμμή εντολών που χρησιμοποιείτε για εκκίνηση στο GIMP ως gimp-2.10 [OPTION...] [FILE|URI...].

-?, --help

  Εμφάνιση του καταλόγου όλων των επιλογών της γραμμής εντολών.

--help-all

  Εμφάνιση όλων των επιλογών βοήθειας.

--help-gtk

  Εμφάνιση των επιλογών GTK+.

-v, --version

  Εκτύπωση της έκδοσης του GIMP και έξοδος.

--license

  Εμφάνιση πληροφοριών άδειας και έξοδος.

--verbose

  Εμφάνιση λεπτομερών εκκινητήριων μηνυμάτων.

-n, --new-instance

  Ξεκινήστε ένα καινούργιο στιγμιότυπο του GIMP.

-a, --as-new

  Άνοιγμα εικόνων ως καινούργιες.

-i, --no-interface

  Εκτέλεση χωρίς διεπαφή χρήστη.

-d, --no-data

  Μη φορτώσετε μοτίβα, διαβαθμίσεις, παλέτες ή πινέλα. Συχνά χρήσιμο σε μη διεπαφικές καταστάσεις όπου ο χρόνος εκκίνησης πρέπει να ελαχιστοποιηθεί.

-f, --no-fonts

  Μη φορτώνετε γραμματοσειρές. Αυτό είναι χρήσιμο για το φόρτωμα στο GIMP πιο γρήγορα των σεναρίων που δεν χρησιμοποιούν γραμματοσειρές, ή για την επίλυση προβλημάτων σχετικά με λανθασμένες γραμματοσειρές που κρεμάνε στο GIMP.

-s, --no-splash

  Μη δείχνετε την αρχική εικόνα στην εκκίνηση.

--no-shm

  Μη χρησιμοποιείτε κοινή μνήμη μεταξύ του GIMP και προσθέτων.

--no-cpu-accel

  Μη χρησιμοποιείτε συναρτήσεις ειδικής επιτάχυνσης CPU. Χρήσιμο για την εύρεση ή απενεργοποίηση εσφαλμένα επιταχυνόμενου υλικού ή συναρτήσεων.

--session=`name`

  Χρήση διαφορετικού `sessionrc` για αυτή σύνοδο του GIMP. Το όνομα της δεδομένης συνόδου προσαρτάται στο προκαθορισμένο `sessionrc` όνομα αρχείου.

--gimprc=`filename`

  Χρήση εναλλακτικού `gimprc` αντί για το προκαθορισμένο. Το `gimprc` αρχείο περιέχει μια καταγραφή των προτιμήσεων σας. Χρήσιμο στις περιπτώσεις όπου τα μονοπάτια των προσθέτων ή των προδιαγραφών της μηχανής είναι διαφορετικά.

--system-gimprc=`filename`

  Χρήση εναλλακτικού αρχείου συστήματος gimprc.

-b, --batch=`commands`

  Εκτέλεση του συνόλου των εντολών μη διαδραστικά. Το σύνολο των εντολών είναι τυπικά στη μορφή ενός σεναρίου που μπορεί να εκτελεστεί από μία από τις επεκτάσεις σεναρίου του GIMP. Όταν η εντολή είναι `-`, οι εντολές διαβάζονται από την κανονική είσοδο.

--batch-interpreter=`proc`

  Προσδιορισμός της διαδικασίας για χρήση επεξεργασίας εντολών batch. Η προκαθορισμένη διαδικασία είναι Script-Fu.

--console-messages

  Μην εμφανίζετε τα πλαίσια διαλόγου για σφάλματα ή προειδοποιήσεις. Αντί για αυτό, εμφανίστε τα μηνύματα στην κονσόλα.

--pdb-compat-mode=`mode`

  Συμβατότητα λειτουργίας PDB (off|on|warn).

--stack-trace-mode=`mode`

  Αποσφαλμάτωση σε περίπτωση κατάρρευσης (never|query|always).

--debug-handlers

  Ενεργοποίηση σήματος χειριστών μη ολέθριας αποσφαλμάτωσης. Χρήσιμο για την αποσφαλμάτωση του GIMP.

--g-fatal-warnings

  Εκτέλεση όλων των προειδοποιήσεων ως ολέθριες. Χρήσιμο για αποσφαλμάτωση.

--dump-gimprc

  Έξοδος ενός αρχείου gimprc με προκαθορισμένες ρυθμίσεις. Χρήσιμο εάν χειροτερεύσατε το αρχείο gimprc.

--display=`display`

  Χρήση της προκαθορισμένης εμφάνισης X (δεν εφαρμόζεται σε όλες τις πλατφόρμες).

2.17. Οδικός χάρτης και τι ακολουθεί |  | 2. Ξεκίνημα του GIMP για πρώτη φορά

Αναφέρτε το σφάλμα στον ανιχνευτή σφαλμάτων