5.14. Στροβιλισμός και πίεση
| 5. Φίλτρα παραμόρφωσης |

### 5.14. Στροβιλισμός και πίεση

#### 5.14.1. Επισκόπηση

Σχήμα 17.85. Παράδειγμα για το φίλτρο στροβιλισμός και πίεση

Αρχική εικόνα

Εφαρμογή φίλτρου

«Στροβιλισμός και πίεση» παραμορφώνουν την εικόνα σας με ομόκεντρο τρόπο.

Ο «στροβιλισμός» (εφαρμογή μιας μη μηδενικής γωνίας στροβιλισμού) παραμορφώνει την εικόνα όπως η μικρή ρουφήχτρα που εμφανίζεται όταν αδειάζετε το μπάνιο σας.

Η «πίεση», με μηδενική περιστροφή, μπορεί να συγκριθεί με την εφαρμογή στην εικόνα σας σε μια μαλακή ελαστική επιφάνεια και σφίξιμο στις ακμές ή γωνίες. Εάν ο ολισθητής ποσότητας πίεσης οριστεί σε αρνητική τιμή, θα φαίνεται σαν κάποιος να προσπαθεί να πιέσει ένα στρογγυλό αντικείμενο επάνω προς εσάς πίσω από το δέρμα του ελαστικού. Εάν η ποσότητα πίεσης οριστεί σε θετική τιμή, φαίνεται σαν κάποιος να σέρνει ή να απομυζά την επιφάνεια από πίσω και μακριά από σας.

| Υπόδειξη
Το εφέ «πίεση» μπορεί μερικές φορές να χρησιμοποιηθεί για αντιστάθμιση της παραμόρφωσης εικόνας που παράγεται από τηλεφωτογραφία ή υπερευρυγώνιους φακούς («παραμόρφωση βαρελιού»).

Σχήμα 17.86. Επεξήγηση

Αρχικό

Με στροβιλισμό

Με πίεση

#### 5.14.2. Ενεργοποίηση του φίλτρου

Μπορείτε να βρείτε αυτό το φίλτρο μέσα από Φίλτρα → Παραμορφώσεις → Στροβιλισμός και πίεση…

#### 5.14.3. Ρυθμίσεις παραμέτρων

Σχήμα 17.87. Επιλογές φίλτρου «στοβιλισμού και πίεσης»

Προεπιλογές, προεπισκόπηση, διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

Γωνία στροβιλισμού

  Δεξιόστροφα ή αριστερόστροφα (-360 μέχρι +360). Ελέγχει πόσες μοίρες περιστρέφεται το επηρεαζόμενο μέρος της εικόνας.

Ποσότητα πίεσης

  Βάθος ρουφήχτρας (-1 έως +1). Καθορίζει πόσο δυνατά το επηρεαζόμενο μέρος της εικόνας σφίγγεται.

Ακτίνα

  Πλάτος ρουφήχτρας (0,0-2,0). Καθορίζει πόσο επηρεάζεται η εικόνα από την παραμόρφωση. Εάν ορίσετε την `ακτίνα` σε 2, όλη η εικόνα θα επηρεαστεί. Εάν ορίσετε την `ακτίνα` σε 1, θα επηρεαστεί η μισή εικόνα. Εάν η `ακτίνα` οριστεί σε 0, δεν θα επηρεαστεί καθόλου (σκεφτείτε το ως την ακτίνα κύκλου με 0 στο κέντρο και 1 στη μέση).

Προεπιλογές, προεπισκόπηση, διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

5.13. Κύματα |  | 5.15. Άνεμος

Αναφέρτε το σφάλμα στον ανιχνευτή σφαλμάτων