6.25. Συγχώνευση ορατών στρώσεων
| 6. Το μενού «Εικόνα» |

### 6.25. Συγχώνευση ορατών στρώσεων

Η εντολή Συγχώνευση ορατών στρώσεων συγχωνεύει τις ορατές στρώσεις σε μια μονή στρώση. Ορατές στρώσεις είναι αυτές που εμφανίζονται στο διάλογο στρώσεων με το εικονίδιο «μάτι».

| Σημείωση
Με αυτή την εντολή, οι αρχικές ορατές στρώσεις εξαφανίζονται. Με την εντολή Νέο από τα ορατά, μια νέα στρώση δημιουργείται στην κορυφή της στοίβας και οι αρχικές ορατές στρώσεις διατηρούνται.

#### 6.25.1. Ενεργοποίηση της εντολής

- Μπορείτε να προσπελάσετε αυτή την εντολή από τη γραμμή μενού εικόνας μέσα από Εικόνα → Συγχώνευση ορατών στρώσεων…,

- ή χρησιμοποιώντας τη συντόμευση πληκτρολογίου Ctrl+M.

#### 6.25.2. Περιγραφή του διαλόγου «Επιλογές συγχώνευσης στρώσεων»

Σχήμα 16.82. Ο διάλογος «επιλογές συγχώνευσης στρώσεων»

Τελικά η συγχωνευμένη στρώση πρέπει να είναι:

  Ορατές στρώσεις είναι οι στρώσεις που σημειώνονται με ένα εικονίδιο «ματιού» στο διάλογο στρώσεων.

  - Επέκταση όσο χρειάζεται: Η τελική στρώση είναι αρκετά μεγάλη για να περιέχει όλες τις συγχωνευμένες στρώσεις. Παρακαλώ σημειώστε ότι η στρώση στο GIMP μπορεί να είναι μεγαλύτερη από την εικόνα.

  - περικοπή στην εικόνα: Η τελική στρώση έχει το ίδιο μέγεθος όπως η εικόνα. Να θυμόσαστε ότι οι στρώσεις στο GIMP μπορεί να είναι μεγαλύτερες από την εικόνα. Κάθε στρώση στην εικόνα που είναι μεγαλύτερη από την εικόνα περικόπτεται με αυτήν την επιλογή.

  - περικοπή στην κατώτατη στρώση: Η τελική στρώση έχει το ίδιο μέγεθος όπως η κατώτατη στρώση. Εάν η κατώτατη στρώση είναι μικρότερη από μερικές από τις ορατές στρώσεις, η τελική στρώση περικόπτεται στο μέγεθος και θέση της κατώτατης στρώσης.

Συγχώνευση μόνο μες την ενεργή ομάδα

  Αυτή η αυτονόητη επιλογή ενεργοποιείται όταν υπάρχει ομάδα στρώσεων.

Απόρριψη αόρατων στρώσεων

  Όταν αυτή η επιλογή είναι σημειωμένη, οι μη ορατές στρώσεις αφαιρούνται από τη στοίβα στρώσεων.

  Σχήμα 16.83. Παράδειγμα «Ανάμιξη ορατών στρώσεων»

  Τρεις στρώσεις, οι δύο είναι ορατές

  Η «Απόρριψη αόρατων στρώσεων» ασημείωτη

  Η «Απόρριψη αόρατων στρώσεων» σημειωμένη

6.24. Έξυπνη περικοπή |  | 6.26. Ισοπέδωση εικόνας

Αναφέρτε το σφάλμα στον ανιχνευτή σφαλμάτων