5.9. Διάλογος συμμετρικής βαφής
| 5. Ποικίλοι διάλογοι |

### 5.9. Διάλογος συμμετρικής βαφής

Η συμμετρική βαφή είναι ένα χαρακτηριστό βαφής στο GIMP-2.10, που υποστηρίζεται από εργαλεία με βάση το πινέλο (μολύβι, πινέλο, σβήστρα, αερογράφος, πινέλο βαφήςμου, κλωνοποίηση, μουντζούρα, ξάνοιγμα) καθώς και το εργαλείο μελανιού. Υπάρχουν πολλά είδη συμμετρίας, όλα διαμορφώσιμα.

#### 5.9.1. Ενεργοποίηση του διαλόγου

Μπορείτε να προσπελάσετε αυτόν τον διάλογο από τη γραμμή μενού εικόνας μέσα από: Παράθυρα → Προσαρτήσιμοι διάλογοι → Συμμετρική βαφή.

Ο διάλογος «Συμμετρική βαφή» είναι προσαρτήσιμος. Διαβάστε το Τμήμα 2.3, «Διάλογοι και προσάρτηση» για να μάθετε περισσότερα για την έννοια της προσάρτησης.

#### 5.9.2. Χρήση του διαλόγου συμμετρικής βαφής

Σχήμα 15.84. Διάλογος συμμετρικής βαφής

Αυτός ο διάλογος είναι πολύ απλός. Έχετε μόνο ένα στοιχείο συμμετρίας με έναν πτυσσόμενο κατάλογο που προσφέρει τέσσερις επιλογές. Μόλις σημειώσετε έναν τύπο συμμετρίας, εμφανίζονται οι άξονες συμμετρίας ως εστιγμένες πράσινες γραμμές στο παράθυρο της εικόνας και μπορείτε να αρχίσετε να βάφετε με το πινέλο που διαλέξατε.

Επιλογές

Κανένα

  Αυτή είναι η προεπιλεγμένη επιλογή· η συμμετρική βαφή δεν είναι ενεργοποιημένη.

Καθρέπτης

  Σχήμα 15.85. Ο διάλογος κατοπτρικής συμμετρίας

  Αυτή είναι συμμετρία όπως στον καθρέφτη. Μπορείτε να επιλέξετε οριζόντια συμμετρία, κάθετη συμμετρία ή κεντρική συμμετρία. Μπορείτε επίσης να επιλέξετε πολλαπλές συμμετρίες.

  Η προεπιλεγμένη θέση του άξονα συμμετρίας είναι στη μέση του παραθύρου εικόνας. Μπορείτε να τοποθετήσετε τον άξονα όπου θέλετε χρησιμοποιώντας θέση οριζόντιου άξονα και θέση κατακόρυφου άξονα.

  Απενεργοποίηση μετασχηματισμού πινάλου: όταν μετασχηματίζετε το σχέδιο, το ίδιο το πινέλο θα καταλήξει να μετασχηματιστεί επίσης. Παραδείγματος χάρη, σε έναν κατοπτρικό μετασχηματισμό, όχι μόνο το σχέδιό σας στα δεξιά του καμβά θα κατοπτρίζεται στα αριστερά, αλλά και το ίδιο το πινέλο "ανιστρέφεται" προφανώς στα αριστερά. Εάν για κάποιο λόγο, θέλετε οι γραμμές του σχεδίου να αντικατροπτίζονται (ή σε κάποιον άλλο μετασχηματισμό), αλλά όχι το ίδιο το περίγραμμ ατου πινέλου, μπορείτε να σημειώσετε αυτό το πλαίσιο. Για προφανή λόγο, δεν θα το δείτε όμως με συμμετρικά πινέλα. Γιαυτό δεν βλέπετε το αποτέλεσμα επειδή πολλά προεπιλεγμένα πινέλα είναι συμμετρικά.

Παράθεση

  «Παράθεση» είναι μια μεταφορική συμμετρία, που μπορεί να είναι πεπερασμένη (με ένα μέγιστο πινελιών) ή άπειρη. Στη δεύτερη περίπτωση, είναι το τέλειο εργαλείο για τη δημιουργία μοτίβων ή παραθέσεων χωρίς ραφή, τη στιγμή της βαφής.

  Σχήμα 15.86. Ο διάλογος συμμετρικής παράθεσης

  Αυτή η κατάσταση καλύπτει την εικόνα με πινελιές.

  Δεν υπάρχουν άξονες εδώ. Οι επιλογές είναι:

  - Διάστημα Χ Διάστημα Υ: αυτά είναι τα διαστήματα στους άξονες Χ και Υ, σε εικονοστοιχεία, μεταξύ των κέντρων πινελιών.

  - Shift: αυτή είναι η μετατόπιση μεταξύ γραμμών στον άξονα Χ, σε εικονοστοιχεία.

  - Μέγιστες πινελιές Χ, μέγιστες πινελιές Υ: αυτός είναι ο μέγιστος αριθμός πινελιών στους άξονες Χ και Υ. Προεπιλογή είναι το 0, που σημαίνει χωρίς όριο, σύμφωνα με το μέγεθος της εικόνας.

Μάνταλα

  Σχήμα 15.87. Ο διάλογος συμμετρικής μάνταλα

  Οι πινελιές τοποθετούνται γύρω από το κέντρο των συντεταγμένων του άξονα.

  Οι επιλογές είναι:

  - Τετμημένη κέντρου, τεταγμένη κέντρου για τοποθέτηση του κέντρου των συντεταγμένων.

  - Αριθμός σημείων: ο αριθμός των πινελιών.

  - Απενεργοποίηση μετασχηματισμού πινέλου: δείτε παραπάνω.

#### 5.9.3. Παραδείγματα

Επιλέγεται το πινέλο πιπεριάς. Χρησιμοποιείται το μολύβι.

Παράδειγμα κατοπτρισμού

  Σχήμα 15.88. Κάθετη συμμετρία

  Μοναδικό πάτημα

  Πινελία

Παράδειγμα παράθεσης

  Σχήμα 15.89.

  Μοναδικό πάτημα. Μετατόπιση = 20.

  Πινελία

Παράδειγμα για μάνταλα

  Σχήμα 15.90.

  Μοναδικό πάτημα

  Πινελία

5.8. Διάλογος δείκτη |  | Κεφάλαιο 16. Μενού

Αναφέρτε το σφάλμα στον ανιχνευτή σφαλμάτων