6.7. Aκρίβεια
| 6. Το μενού «Εικόνα» |

### 6.7. Aκρίβεια

Το υπομενού Ακρίβεια περιέχει εντολές που σας επιτρέπουν να αλλάξετε την ακρίβεια της εικόνας. Οι επιλογές ακρίβειας επηρεάζουν την ακρίβεια και την χρησιμοποιούμενη κωδικοποίηση καναλιού για την αποθήκευση της εικόνας σε RAM κατά τη διάρκεια της επεξεργασίας.

Σχήμα 16.68. Το υπομενού «Ακρίβεια» του μενού «Εικόνα»

#### 6.7.1. Ενεργοποίηση του υπομενού

Μπορείτε να προσπελάσετε αυτό το υπομενού από τη γραμμή μενού εικόνας μέσα από Εικόνα → Ακρίβεια.

#### 6.7.2. Τα περιεχόμενα του υπομενού «Ακρίβεια»

Το μενού ακρίβειας διαιρείται σε δύο μέρη: ακρίβεια και κωδικοποίηση καναλιού.

Επιλογές ακρίβειας

  Η ακρίβεις στην οποία αποθηκεύονται τα δεδομένα της εικόνας είναι συνάρτηση του βάθους δυαδικών ψηφίων (8, 16 και 32) και εάν τα δεδομένα αποθηκεύονται ως δεδομένα ακεραίου ή κινητής υποδιαστολής. Το μενού ακρίβειας προσφέρει τις ακόλουθες επιλογές ακρίβειας:

  1. Επιλογές ακρίβειας ακεραίου

     - Ακέραιος 8 δυαδικών ψηφίων

     - Ακέραιος 16 δυαδικών ψηφίων

     - Ακέραιος 32 δυαδικών ψηφίων

  2. Επιλογές ακρίβειας κινητής υποδιαστολής

     - Κινητή υποδιαστολή 16 δυαδικών ψηφίων

     - Κινητή υποδιαστολή 32 δυαδικών ψηφίων

Επιλογές κωδικοποίησης καναλιού

  Το μενού ακρίβειας σας επιτρέπει επίσης να επιλέξετε μια κωδικοποίηση καναλιού για τα δεδομένα της εικόνας. Προς το παρόν υπάρχουν δύο επιλογές:

  - Διαισθητική γάμμα (sRGB)

  - Γραμμικό φως, που κωδικοποιεί τα δεδομένα καναλιού χρησιμοποιώντας τη γραμμική γάμμα TRC.

#### 6.7.3. Επιλογή της ακρίβειας εικόνας και της κωδικοποίησης καναλιού

| Σημείωση
Ανεξάρτητα από ποιες επιλογές διαλέξατε στο μενού ακρίβειας, στο υψηλού βάθους δυαδικών GIMP 2.10 όλες οι εσωτερικές διεργασίες γίνονται με ακρίβεια 32 δυαδικών ψηφίων κινητής υποδιαστολής και οι περισσότερες λειτουργίες επεξεργασίας γίνονται χρησιμοποιώντας κωδικοποίηση καναλιού γραμμικού φωτός.

Ποιες επιλογές ακρίβειας πρέπει να επιλέξετε; Εν συντομία:

1. Για να επωφεληθείτε πλήρως από την εσωτερική επεξεργασία 32 δυαδικών ψηφίων κινητής υποδιαστολής, επιλέξτε την ακρίβεια 32 δυαδικών ψηφίων κινητής υποδιαστολής και επίσης την κωδικοποίηση καναλιού γραμμικού φωτός.

2. Εάν επεξεργάζεστε σε ένα μηχάνημα με περιορισμένη RAM, ή εάν επεξεργάζεστε πολύ μεγάλες εικόνες και στοίβες στρώσεων, εξετάστε να χρησιμοποιήσετε την ακρίβεια 16 δυαδικών ψηφίων κινητής υποδιαστολής ή ακέραιη ακρίβεια.

3. Εάν θέλετε να εκμεταλλευθείτε την επεξεργασία εικόνας υψηλού βάθους δυαδικών ψηφίων, αλλά δεν θέλετε να ασχοληθείτε με τιμές καναλιών κινητής υποδιαστολής, τότε χρησιμοποιήστε την ακέραιη ακρίβεια 16 δυαδικών ψηφίων.

4. Όταν κάνετε προεπισκόπηση εκτύπωσης μιας εικόνας, αλλάξτε την κωδικοποίηση καναλιού σε διαισθητική γάμμα (sRGB) για να αποφύγετε κάποια προβλήματα με την προεπισκόπησης εκτύπωσης μιας γραμμικής εικόνας γάμμα χρησιμοποιώντας Little CMS.

5. Σε υπολογιστή πολύ χαμηλών προδιαγραφών χωρίς πολύ RAM, εξετάστε τη χρήση ακέραιης ακρίβειας 8 δυαδικών ψηφίων, οπότε επιλέξτε επίσης την κωδικοποίηση καναλιού διαισθητική γάμμα (sRGB) (με ακρίβεια 8 δυαδικών ψηφίων, εάν επιλέξετε την κωδικοποίηση καναλιού γραμμικού φωτός η εικόνα σας θα έχει απαίσιες σκιές με ζώνες).

#### 6.7.4. Περισσότερες πληροφορίες για τις επιλογές ακρίβειας

1. Επιλογή του βάθους δυαδικών ψηφίων (8, 16, 32 δυαδικά):

   - Το βάθος δυαδικών μιας εικόνας ορίζει όρια στο πόση ακρίβεια είναι διαθέσιμη κατά την επεξεργασία των αρχείων της εικόνας σας. Εάν όλα είναι ίδια, τα πιο υψηλά βάθη δυαδικών ψηφίων δίνουν μεγαλύτερη ακρίβεια.

   - Το βάθος δυαδικών ψηφίων αρχείου εικόνας προσδιορίζει μερικώς πόση RAM απαιτείται για την επεξεργασία. Όσο πιο υψηλό το βάθος δυαδικών, τόση περισσότερη RAM απαιτείται για την αποθήκευση δεδομένων κατά την επεξεργασία της εικόνας. Άλλοι σχετικοί παράγοντες περιλαμβάνουν το μέγεθος των στρώσεων της εικόνας και τον αριθμό των στρώσεων στη στοίβα στρώσεων.

2. Επιλογή μεταξύ ακρίβειας ακεραίου και κινητής υποδιαστολής:

   - Η ακρίβεια κινητής υποδιαστολής απαιτείται για να επωφεληθείτε πλήρως από το υψηλό βάθος δυαδικών ψηφίων της εσωτερικής επεξεργασίας κινητής υποδιαστολής 32 δυαδικών ψηφίων του GIMP. Η ακρίβεια κινητής υποδιαστολής επιτρέπει τη παραγωγή και χρήση τιμών καναλιών που πέφτουν εκτός του εύρους αναφερόμενης-εμφάνισης από 0,0 ("εμφάνιση μαύρου") μέχρι 1,0 ("εμφάνιση λευκού"), καθιστώντας εφικτές τις πολύ χρήσιμες δυνατότητες επεξεργασίας όπως τις απεριόριστες μετατροπές κατατομής ICC και τις λειτουργίες επεξεργασίας υψηλού δυναμικού εύρους αναφερόμενης-σκηνής.

   - Αντίθετα με την ακρίβεια κινητής υποδιαστολής, η ακέραιη ακρίβεια δεν μπορεί να αποθηκεύσει τιμές καναλιού εκτός της περιοχής εμφάνισης. Έτσι, επιλέγοντας ακρίβεια ακεραίου από το μενού ακρίβειας σημαίνει ότι όλες οι παραγόμενες τιμές καναλιού κινητής υποδιαστολής κατά την επεξεργασία περικόπτονται για να συμφωνούν με την ισοδύναμη περιοχή κινητής υποδιαστολής μεταξύ 0,0 και 1,0 συμπεριλαμβανομένων:

     - Οι ακέραιες τιμές 8 δυαδικών ψηφίων περικόπτονται στο εύρος 0-255.

     - Οι ακέραιες τιμές 16 δυαδικών ψηφίων περικόπτονται στο εύρος 0-65535.

     - Οι ακέραιες τιμές 32 δυαδικών ψηφίων περικόπτονται στο εύρος 0-4294967295.

   - Για ένα δεδομένο βάθος δυαδικών ψηφίων, διατηρώντας όλα τα πράγματα ίδια, η ακρίβεια ακεραίου είναι πιο ακριβής από την ακρίβεια κινητής υποδιαστολής. Έτσι η ακέραιη ακρίβεια 16 δυαδικών ψηφίων είναι πιο ακριβής από την ακρίβεια 16 δυαδικών ψηφίων κινητής υποδιαστολής και η ακέραιη ακρίβεια 32 δυαδικών ψηφίων είναι πιο ακριβής από την ακρίβεια 32 δυαδικών ψηφίων κινητής υποδιαστολής. Όμως, στο GIMP δεν παίρνετε μεγαλύτερη ακρίβεια επιλέγοντας ακέραιη ακρίβεια 32 δυαδικών ψηφίων ως προς την ακρίβεια κινητής υποδιαστολής 32 δυαδικών ψηφίων: το GIMP κάνει ακόμα όλη την εσωτερική επεξεργασία χρησιμοποιώντας ακρίβεια 32 δυαδικών ψηφίων κινητής υποδιαστολής στο μενού ακρίβειας. Να θυμάστε, οι επιλογές στο μενού ακρίβειας καθορίζουν μόνο πώς διατηρούνται στη RAM οι πληροφορίες της εικόνας.

   - Σε οποιοδήποτε δεδομένο βάθος δυαδικών ψηφίων, η ακρίβεια ακέραιου και κινητής υποδιαστολής χρησιμοποιούν περίπου την ίδια ποσότητα RAM για εσωτερικούς υπολογισμούς κατά τη διάρκεια της επεξεργασίας της εικόνας και απαιτεί επίσης περίπου την ίδια ποσότητα χώρου δίσκου κατά την αποθήκευση αρχείου εικόνας στον δίσκο.

3. Επιλογή μεταξύ γραμμικού φωτός και κωδικοποίησης καναλιού διαισθητικού γάμμα (sRGB):

   - Με ακρίβεια 8 δυαδικών ψηφίων, εάν επιλέξετε την κωδικοποίηση καναλιού γραμμικού φρωτός, η εικόνα σας θα έχει απαίσιες σκιές με ζώνες. Γιαυτό να μην χρησιμοποιείτε γραμμικό φως, εκτός και επιλέξετε επίσης πιο υψηλό βάθος δυαδικών ψηφίων.

   - Κατά την προεπισκόπηση εκτύπωσης ο έλεγχος φάσματος δεν θα επιστρέψει σωστά αποτελέσματα εάν η εικόνα είναι με ακρίβεια γραμμικού φωτός. Γιαυτό αλλάξτε σε διαισθητικό γάμμα (sRGB) πριν την ενεργοποίηση της προεπισκόπησης εκτύπωσης.

   - Πέρα από το ότι η κωδικοποίηση καναλιού γραμμικού φωτός δεν είναι κατάλληλη για επεξεργασία 8 δυαδικών ή για προεπισκόπηση εκτύπωσης, από πλευράς χρήστη η κωδικοποίηση καναλιού που επιλέγετε στο μενού ακρίβειας δεν θα έχει σημαντική επίπτωση στη ροή εργασίας σας:

     - Προς το παρόν εάν επιλέξετε "γραμμικό φως", τότε οι τιμές καναλιού γραμμικού γάμμα εμφανίζονται σε τιμές "εικονοστοιχείου", όταν χρησιμοποιείτε το εργαλείο επιλογής χρώματος, τα σημεία δειγματοληψίας και τους διαλόγους δείκτη. Εάν επιλέξετε "διαισθητικό γάμμα", τότε οι τιμές καναλιού αντιληπτικά ομοιόμορφου (sRGB) εφανίζονται στη θέση του.

     - Προς το παρόν, η κωδικοποίηση καναλιού που επιλέγετε διαφοροποιεί τα εσφαλμένα χρώματα που μπορείτε να δείτε εάν αποεπιλέξετε το Διαχείριση/ενεργοποίηση διαχείρισης χρώματος εικόνας/χρώματος και η εικόνα σας δεν είναι ήδη σε έναν από τους ενσωματωμένους χρωματικούς χώρους sRGB του GIMP (αλλά και με τις δύο επιλογές κωδικοποίησης καναλιού, τα χρώματα εξακολουθούν να είναι εσφαλμένα).

     - Ο μόνος άλλος τρόπος (που γνωρίζω) κατά τον οποίο η επιλεγμένη κωδικοποίηση καναλιού στο μενού ακρίβειας μπορεί να επηρεάσει τη ροή εργασίας σας έχει να κάνει με τα αποτελέσματα χρήσης της "αλλαγής γάμμα" που βρίσκεται στις επιλογές προχωρημένου χρώματος.

6.6. Κατάσταση από ευρετήριο |  | 6.8. Διαχείριση χρώματος

Αναφέρτε το σφάλμα στον ανιχνευτή σφαλμάτων