8.46. Ματόμυαλο (Retinex)
| 8. Το μενού «Χρώματα» |

### 8.46. Ματόμυαλο (Retinex)

#### 8.46.1. Επισκόπηση

Σχήμα 16.218. Παράδειγμα «Ματόμυαλο (Retinex)»

Αρχική εικόνα

Εφαρμόστηκε το φίλτρο «Ματόμυαλο (Retinex)». Σημειώστε νέες λεπτομέρειες στην πάνω δεξιά γωνία.

Το ματόμυαλο (Retinex) βελτιώνει την οπτική απόδοση μιας εικόνας όταν οι συνθήκες φωτισμού δεν είναι καλές. Ενώ το μάτι μας μπορεί να δει χρώματα σωστά όταν το φως είναι χαμηλό, οι κάμερες και οι βιντεοκάμερες δεν το αποδίδουν τόσο σωστά. Ο αλγόριθμος MSRCR (πολλαπλή κλιμάκωση ματόμυαλου με αποκατάσταση χρώματος), που είναι η βάση του φίλτρου ματόμυαλου, εμπνέεται από βιολογικούς μηχανισμούς του ματιού για να προσαρμόσει τον εαυτό του σε αυτές τις συνθήκες. Το ματόμυαλο αντιστοιχεί στο μάτι (αμφιβληστροειδής) + μυαλό (φλοιός).

Πέρα από την ψηφιακή φωτογραφία, ο αλγόριθμος ματόμυαλου χρησιμοποιείται για να κάνει την πληροφορία σε αστρονομικές φωτογραφίες ορατή και ανιχνεύει, στην ιατρική, χαμηλά ορατές δομές σε ακτίνες Χ ή σαρωτές.

#### 8.46.2. Ενεργοποίηση του φίλτρου

Αυτό το φίλτρο βρίσκεται στο μενού παραθύρου εικόνας μέσω του Χρώματα → Απεικόνιση τόνου → Ματόμυαλο (Retinex)….

#### 8.46.3. Επιλογές

Σχήμα 16.219. Επιλογές φίλτρου «Ματόμυαλο (Retinex)»

Αυτές οι επιλογές καλούν για ιδέες που μόνο μαθηματικοί και μηχανικοί εικόνας μπορούν να καταλάβουν. Στην τρέχουσα πρακτική, ο χρήστης πρέπει να ψάξει για την άριστη ρύθμιση. Όμως, οι παρακάτω εξηγήσεις πρέπει να βοηθήσουν τον έμπειρο χρήστη του GIMP.

Στάθμη

  Ιδού τι γράφει ο συγγραφέας του πρόσθετου στην ιστοσελίδα του [ΠΡΟΣΘΕΤΟ-ΜΑΤΟΜΥΑΛΟΥ]: «Για να χαρακτηρίσουμε διακυμάνσεις χρώματος και τον φωτισμό, κάνουμε μια διαφορά μεταξύ αποκρίσεων φίλτρων (Gauss) σε διαφορετικές κλίμακες. Αυτές οι παράμετροι επιτρέπουν τον καθορισμό καταμερισμού τιμών κλίμακας μεταξύ ελάχιστης κλίμακας (σίγμα 2.0) και μέγιστης (σίγμα ίσο με το μέγεθος της εικόνας)»...

  Ομοιόμορφο

    Το ομοιόμορφο τείνει να αντιμετωπίσει περιοχές χαμηλής και υψηλής έντασης εξίσου.

  Χαμηλό

    Ως πρακτικός κανόνας, το χαμηλό «φουντώνει» τις περιοχές χαμηλής έντασης στην εικόνα.

  Υψηλό

    Το υψηλό τείνει να «σκεπάσει» τις περιοχές χαμηλότερης έντασης για χάρη καλύτερης απόδοσης των καθαρότερων περιοχών της εικόνας.

Κλίμακα

  Προσδιορίζει το βάθος της κλίμακας ματόμυαλου (Retinex). Ελάχιστη τιμή είναι 16, μια τιμή που παρέχει χοντρικά, μη εξευγενισμένο φιλτράρισμα. Η μέγιστη τιμή είναι 250. Η βέλτιστη και προεπιλεγμένη τιμή είναι 240.

Διαίρεση κλίμακας

  Προσδιορίζει τον αριθμό επαναλήψεων στο φίλτρο πολυκλίμακας ματόμυαλου (Retinex). Η ελάχιστη απαιτούμενη και η προτεινόμενη τιμή είναι τρία. Μόνο μία ή δύο υποδιαιρέσεις κλίμακας αφαιρούν την όψη πολυκλίμακας και επιστρέφουν σε φιλτράρισμα ματόμυαλου μονής κλίμακας. Μια υπερβολικά υψηλή τιμή τείνει να εισάγει θόρυβο στην εικόνα.

Δυναμικό

  Καθώς ο αλγόριθμος MSR τείνει να κάνει την εικόνα πιο φωτεινή, αυτός ο ολισθητής επιτρέπει τη ρύθμιση μόλυνσης κορεσμού χρώματος γύρω από το νέο μέσο όρο χρώματος. Υψηλότερη τιμή σημαίνει λιγότερο κορεσμό χρώματος. Αυτή είναι βέβαια η παράμετρος που θέλετε να προσαρμόσετε για βέλτιστα αποτελέσματα, επειδή το αποτέλεσμά της εξαρτάται πολύ από την εικόνα.

8.45. Ένταση |  | 8.47. Το υπομενού «Πληροφορίες»

Αναφέρτε το σφάλμα στον ανιχνευτή σφαλμάτων