5.4. Κονσόλα σφαλμάτων
| 5. Ποικίλοι διάλογοι |

### 5.4. Κονσόλα σφαλμάτων

Η Κονσόλα σφαλμάτων προσφέρει περισσότερες δυνατότητες από το μοναδικό «μήνυμα GIMP». Αυτό είναι ένα ημερολόγιο όλων των σφαλμάτων που συμβαίνουν ενώ τρέχει το GIMP. Μπορείτε να αποθηκεύσετε όλο αυτό το ημερολόγιο ή μόνο ένα επιλεγμένο κομμάτι.

#### 5.4.1. Ενεργοποίηση του διαλόγου

Ο διάλογος «Κονσόλα σφαλμάτων» είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το μενού εικόνας: Παράθυρα → Προσαρτήσιμοι διάλογοι → Κονσόλα σφαλμάτων·

- από το μενού καρτέλας σε οποιοδήποτε προσαρτήσιμο διάλογο με κλικ στο και επιλογή Προσθήκη καρτέλας → Κονσόλα σφαλμάτων.

#### 5.4.2. Ο διάλογος «Κονσόλα σφαλμάτων»

Σχήμα 15.77. Το παράθυρο διαλόγου «Κονσόλα σφαλμάτων»

Καθαρισμός σφαλμάτων

  Αυτό το κουμπί διαγράφει όλα τα σφάλματα στο ημερολόγιο.

  | Προειδοποίηση
  Δεν μπορείτε να «αναιρέσετε» αυτήν την ενέργεια.

Αποθήκευση όλων των σφαλμάτων

  Αυτό το κουμπί επιτρέπει την αποθήκευση όλου του ημερολογίου. Μπορείτε επίσης να διαλέξετε ένα μέρος του ημερολογίου (με πάτημα και μεταφορά του δείκτη ποντικιού ή χρησιμοποιώντας τον συνδυασμό πλήκτρων Shift+πλήκτρα βελών) και αποθήκευση μόνο του επιλεγμένου τμήματος πατώντας το πλήκτρο Shift.

  Ένα παράθυρο διαλόγου Αποθήκευση ημερολογίου σφαλμάτων σε αρχείο σας δίνει την επιλογή ονόματος και καταλόγου προορισμού αυτού του αρχείου:

  Σχήμα 15.78. Το παράθυρο διαλόγου «Αποθήκευση ημερολογίου σφαλμάτων σε αρχείο»

| Υπόδειξη
Θα βρείτε επίσης αυτές τις ενέργειες πλήκτρων στο μενού καρτέλας διάλογου με κλικ στο , ή στο μενού περιεχομένου που παίρνετε με δεξί κλικ στο παράθυρο διαλόγου.

5.3. Διάλογος κατάστασης συσκευής |  | 5.5. Αποθήκευση αρχείου

Αναφέρτε το σφάλμα στον ανιχνευτή σφαλμάτων